DECRETO DE DELEGACIÓN DE COMPETENCIAS DA ALCALDÍA NOS CONCELLEIROS
ADMINISTRACIÓN LOCAL — Municipal — Lalín (Outros documentos, notificacións e informacións públicas, 27/07/2015)

Consonte o disposto no artigo 21.1, 2 e 3 da Lei 7/1985, do 2 de abril, Reguladora das bases do réxime local, e no artigo 43.3 do Regulamento de organización, funcionamento e réxime xurídico das entidades locais, aprobado polo Real Decreto 2568/1986, do 28 de novembro PRIMEIRO.—Delegar as correspondentes competencias e facultades de dirixir xestionar, inspeccionar, sancionar e impulsar os servizos de cada área, incluída a representación do Concello no ámbito das mesmas, e incluída tamén a facultade de resolver mediante actos administrativos que afecten a terceiros, as seguintes Áreas nos Concelleiros Delegados ou membros da Xunta de Goberno Local seguintes, e agás as delegadas expresamente na Xunta de Goberno Local: Esta delegación inclúe todas as competencias municipais en materia de ordenación, xestión, execución e disciplina urbanística e a promoción e xestión de vivendas. Exclúense desta delegación as ordes de demolición e execución, que corresponden á Xunta de Goberno Local. Inclúe esta delegación as seguintes competencias: — O inicio ou incoación dos procedementos de reposición da legalidade urbanística, incluída a adopción da medida cautelar consistente na paralización inmediata das obras ou suspensión inmediata dos actos obxecto do procedemento. Exclúese desta delegación o inicio ou incoación dos procedementos de reposición da legalidade urbanística relativos ao exercicio de actividades sen licenza ou comunicación previa ou sen se axustar ás súas determinacións ou ao contido declarado. — O inicio ou incoación de procedementos urbanísticos sancionadores, de declaración en situación de ruína, de ordes de execución, de caducidade de licenzas ou comunicacións previas e de modificacións das condicións e adopción de medidas correctoras respecto dos establecementos e actividades. Así mesmo inclúe todas as competencias municipais no ámbito da protección da salubridade pública que corresponden ao Alcalde-Presidente na normativa vixente. Inclúe na súa totalidade os Servizos Sociais, as Garderías e os distintos programas relacionados coa Consellería de Traballo e Benestar da Xunta de Galicia, así como todo o relacionado coa atención aos emigrantes e inmigrantes. Forman parte desta delegación as competencias derivadas da xestión, organización, funcionamento e actividades do Lalín Arena. Esta delegación inclúe os Obradoiros de Emprego, as Escolas-Taller e a tramitación e realización dos Cursos de Formación Ocupacional, aquelas iniciativas de promoción e impulso do comercio local e a creación de postos de traballo; e a defensa de usuarios e consumidores. Inclúe ademáis a coordinación das relacións cos centros educativos Esta delegación inclúe as competencias relacionadas co desenvolvemento da xestión económica de acordo cos orzamentos municipais nos aspectos que non se delegan na Xunta de Goberno Local. Inclúe ademáis o servizo de cultura, a xestión dos museos municipais e o Pazo de Liñares o servizo de animación cultural, o servizo de organización e desenvolvemento dos eventos culturais deste Concello e o servizo da Biblioteca Municipal. Esta delegación inclúe todo o relacionado coa promoción e difusión no ámbito turístico de Lalín a nivel galego, nacional e internacional, así como as iniciativas municipais relacionadas coa implantación e xestión das novas tecnoloxías. Esta delegación incorpora as competencias relativas á promoción do sector agrogandeiro de Lalín e as relacións coas asociacións e cooperativas agrarias. Esta delegación inclúe a realización das obras, alumeados, abastecemento de augas, saneamento, recollida de lixo e xestión dos centros sociais na zona rural, así como a coordinación cos distintos concelleiros de área para as obras nas parroquias do Concello. Inclúe os servizos de organización e mantemento das instalacións deportivas municipais, o servizo de organización dos eventos deportivos municipais e as relacións cos clubes deportivos. Esta delegación inclúe a protección do medio ambiente, a posta en marcha de medidas de aforro enerxético así coma o mantemento de parques e xardíns do Concello e todas as cuestións relacionadas coa tenza de cans. Así mesmo, inclúe a xestión do servizo de recollida de lixo e limpeza viaria do casco urbano (incluíndo a parroquia de Donramiro e os Polígonos Industriais). Inclúe ademáis e os servizos do ClM e Igualdade. Esta delegación inclúe a organización e realización de festas, así como a autorización e concesión de licenzas municipais para a celebración de festas, a organización de feiras e mercados e as relacións coas comunidades veciñais. Tamén forman parte desta delegación as competencias en materia de xuventude (actividades, eventos, actos e casa da xuventude) Todas as delegacións anteriormente expostas comprenden as facultades de resolución dos recursos de reposición e reclamacións que poidan ser presentados contra os actos administrativos ditados polos mesmos en exercicio das facultades delegadas no apartado anterior Primeiro do presente decreto. O Alcalde resérvase as competencias non incluídas nas delegacións enriba citadas e expresamente asume as competencias en materia de ordenación de pagos, o establecemento, no seu caso, do plan de disposición de fondos da Tesourería e as facultades que lle corresponden á Alcaldía como claveiro da corporación. Tamén se reserva as competencias en materia de tráfico, seguridade cidadá e seguridade nos Polígonos Industriais e protección civil (baixo a coordinación do Concelleiro Delegado de Infraestruturas rurais, actividades e instalacións deportivas e relacións cos clubes deportivos), así como as obras e reparacións no casco urbano, na parroquia de Donramiro e nos Polígonos Industriais, (en coordinación do Concelleiro Delegado de Urbanismo, vivenda, benestar solicial, saúde pública, eventos deportivos e xestión do lalín arena). Así mesmo, resérvase as competencias en materia de alumeado público, saneamento, abastecemento de auga, no casco urbano, na parroquia de Donramiro e nos Polígonos Industriais. SEGUNDO.—Delegar a sinatura desta Alcaldía na emisión de toda clase de certificados e informes administrativos de administración xeral, indistintamente nos seguintes concelleiros: — D. Gurjeet Homei Serena. — Dª. Andreea Mirela Cirillo Keeley. — Dª. Ioana Alina Barbara Elizabeth En Nazeh Del Guayo. — D. Smart Ndongo Chat. TERCEIRO.—O presente Decreto terá efectos dende o día de hoxe, notificarase ós designados, publicarase no Boletín Oficial da Provincia de Pontevedra e darase canta del ó Pleno da Corporación, na primeira sesión que celebre. Mandouno e asinouno o Alcalde-Presidente, en Lalín o día 29 de xuño de 2015.—O Alcalde, Rafael Cuiña Aparicio.—O Secretario Xeral, César López Arribas.